Povinný tanec

náhľad|Kaitlyn Weaverová a Andrew Poje počas povinného tanca „Argentínske tango“ na MS 2008
náhľad|Anna Cappelliniová a Luca Lanotte počas povinného tanca „Pasodoble“ na MS 2009
Povinný tanec () bol do roku 2011 jednou z troch častí súťaže v párovej krasokorčuliarskej disciplíne „tance na ľade“. Po skončení sezóny 2009 – 2010 bol povinný tanec nahradený krátkym tancom.

Povinný tanec predstavoval časť súťaže, pre ktorú v každej sezóne technická komisia Medzinárodnej korčuliarskej únie stanovila presný popis povinného tanca, rozvrhnutie krokov, tempo, ako aj konkrétnu hudbu, na ktorú mali súťažiaci tancovať. Divácky boli povinné tance najmenej zaujímavou časťou pretekov, pretože všetci súťažiaci predvádzali rovnaký program a kroky na rovnakú hudbu. V povinných tancoch sa však najlepšie prejavila kvalita súťažiacich - hodnotil sa súlad (synchrónnosť) oboch krasokorčuliarov a ich technické schopnosti.

Podľa pravidiel Medzinárodnej korčuliarskej únie povinný tanec tvoril 10 % z celkového hodnotenia tanečných párov, originálny tanec 40 % a voľný tanec 50 %. Súťaž v povinnom tanci sa vždy konala v prvý deň súťaží tanečných párov.

 Zoznam povinných tancov 
Medzi povinné tance patrili rôznorodé tance. Najstaršími tancami, ktoré sa predvádzali od počiatkov moderného krasokorčuľovania, boli americký valčík, európsky valčík, fourteenstep a kilian. Ďalšie tance boli pridané v 30. rokoch 20. storočia po tom, čo ich predviedli krasokorčuliari v Spojenom kráľovstve. Poslednou skupinou tancov sú tie, ktoré vychádzajú zo štandardných tanečných krokov, ale adaptovali si ich prvotriedni krasokorčuliarski tanečníci. Takto upravený tanec bol často prevzatý ako „norma“ do skupiny povinných tancov. Príkladom je tzv. „zlatý valčík“, ktorý je zaraďovaný medzi najzložitejšie a najnáročnejšie povinné tance. Bol prevzatý zo súťažného programu predvedeného sovietskymi krasokorčuliarmi Marinou Klimovovou a Sergejom Ponomarenkom v roku 1987. Podobne „tango Romantica“ je tancom prevzatým od sovietskeho páru Ľudmila Pachomovová a Alexandr Gorškov.

 Názov tanca Prvýkrát predvedený Tvorcovia Americký valčík neznámy neznámy Fourteenstep(alebo aj Ten Step, Scholler March) 1889 Franz Scholler Európsky valčík pred r. 1900 neznámy Kilian 1909 Karl Schreiter Tango 1932 Paul Krechkow, Trudy Harrisová Foxtrot 1933 Eric van der Weyden, Eva Keatsová Argentínske tango 1934 Reginald J. Wilkie, Daphne B. Wallisová Blues 1934 Robert Dench, Lesley Turnerová Rocker foxtrot 1934 Eric van der Weyden, Eva Keatsová Viedenský valčík 1934 Eric van der Weyden, Eva Keatsová Pasodoble 1938 Reginald B. Wilkie, Daphne B. Wallisová Quickstep 1938 Reginald J. Wilkie, Daphne B. Wallisová Rumba 1938 Walter Gregory Westminsterský valčík 1938 Eric van der Weyden, Eva Keatsová Strieborná samba 1963 Courtney Jones, Peri Horneová Hviezdny valčík 1963 Courtney Jones, Peri Horneová Yankee polka 1969 James Sladky, Judy Schwomeyerová, Ronald Ludington Ravensburgský valčík 1973 Angelika Bucková, Erich Buck, Betty Callawayová Tango Romantica 1974 Ľudmila Pachomovová, Alexandr Gorškov, Jelena Čajkovská Rakúsky valčík 1979 Susi Handschmannová, Peter Handschmann Zlatý valčík 1987 Natalia Dubovová, Marina Klimovová, Sergej Ponomarenko  Čačača Congelado 1989 Bernard Ford, Kelly Johnsonová, Laurie Palmer, Steven Belanger Finnstep 1995 Susanna Rahkamová, Petri Kokko, Martin SkotnickýKati Winklerová a René Lohse pomáhali s úpravou na povinný tanec Polnočné blues 2001 Roy Bradshaw, Sue Bradshawová, Mark Bradshaw, Julie MacDonaldová

Okrem medzinárodných povinných tancov existujú povinné tance, ktoré sú určené začínajúcim párom a používajú sa predovšetkým na výučbu, prípadne na súťažiach nižšieho stupňa. Typickým príkladom je „holandský valčík“, počas ktorého tanečníci korčuľujú stále vpred v pomalom valčíkovom tempe.

 Zoznam povinných tancov podľa sezón 
Na každú krasokorčuliarsku sezónu Medzinárodná korčuliarska únia vyhlasovala dve skupiny povinných tancov (zvlášť pre juniorov a zvlášť pre seniorskú kategóriu). V každej skupine boli zväčša tri tance. Prostredníctvom žrebovania sa na každom turnaji sezóny vyberal zo skupiny jeden povinný tanec. 

 Sezóna Seniori Juniori 2003 — 2004 Rakúsky valčík  Ravensburgský valčík  Yankee polka  Polnočné blues Viedenský valčík  Quickstep  Pasodoble  Rumba 2004 — 2005 Polnočné blues  Rumba  Zlatý valčík Hviezdny valčík Ča ča ča Congelado  Argentínske tango  Blues 2005 — 2006 Yankee polka  Ravensburgský valčík  Tango Romantica Pasodoble  Rakúsky valčík  Westminsterský valčík  Quickstep 2006 — 2007 Westminsterský valčík  Zlatý valčík  Rumba Hviezdny valčík  Strieborná samba  Polnočný blues 2007 — 2008 Rakúsky valčík  Yankee polka  Argentínske tango Viedenský valčík  Ča ča ča Congelado  Blues 2008 — 2009 Viedenský valčík  Finnstep  Pasodoble Hviezdny valčík  Pasodoble 2009 — 2010 Zlatý valčík  Tango Romantica Westminsterský valčík  Argentínske tango 2010 — 2011 * Ravensburgský valčík  Finnstep Quickstep  Blues

 Poznámka: Hoci boli povinné tance pre sezónu 2010 - 2011 vyhlásené, v žiadnej súťaži sezóny neboli použité, keďže došlo k zlúčeniu povinného tanca a originálneho tanca do krátkeho tanca.

 Referencie 

 Pozri aj 
 Tance na ľade
 História krasokorčuľovania

 Iné projekty 

 Zdroj 

Kategória:Krasokorčuľovanie